ОШ „ЖАРКО ЗРЕЊАНИН“

НОВИ САД

БРОЈ: 236

ДАНА: 27.03.2024.

На основу чл.73. ст. 10, 11,12, чл. 78.став 1. тачка 1, чл. 82а , чл. 119. став 1. тачка 1. Закона о основама система образовања и васпитања ( „Сл. Гласник РС“ бр. 88/2017, 27/2018, 10/2019. 6/2020, 129/2021, 92/2023 ) и чл. 31. алинеја 1. Статута ОШ „Жарко Зрењанин“ бр. 47 од 24.01.2024. Школски одбор је на седници од 27.03.2024. , својом одлуком, донео

 **ПРАВИЛНИК О ИСПИТИМА**

**У ОШ „ЖАРКО ЗРЕЊАНИН“**

**ОПШТЕ ОДРЕДБЕ**

 Члан 1.

Овим Правилником утврђују се врсте испита, рокови за полагање испита, испитна комисија, организација и начин полагања испита, оцењивање на испиту, записник о полагању испита и правна заштита ученика у вези са полагањем испита у ОШ Њ“Жарко Зрењанин“ у складу са законом о основама система образовања и васпитања, Закона о основном образовању и васпитању и Статутом школе.

**ВРСТЕ ИСПИТА И РОКОВИ ЗА ПОЛАГАЊЕ**

 Члан 2.

 У школи се полажу следећи испити:

1. Завршни испит у основном образовању и васпитању
2. Поправни испит
3. Разредни испит
4. Испит ученика који завршава школовање у року краћем од предвиђеног- брже напредовање
5. Испит по приговору на закључну оцену и испит
6. Испити ученика осмог разреда који имају више од две недовољне оцене или нису положили поправни испит
7. Испит из страног језика који ученик није изучавао у школи

 Члан 3.

1. Завршни испит у основном образовању и васпитању полаже ученик након завршеног осмог разреда, по програму завршног испита за школску годину у којој је завршио осми разред, писаним путем- решавањем тестова, у складу са Законом о основном образовању и васпитању. Програм, начин организације и спровођења завршног испита и друга питања од значаја за завршни испит доноси министар.
2. Поправни испит полаже ученик од четвртог до осмог разреда који на крају другог полугодишта има до две недовољне закључне бројчане оцене из обавезних предмета,или из једног обавезног предмета и изборног програма, други страни језик, као и ученик који на разредном испиту добије недовољну оцену из једног или два предмета.
3. Разредни испит полаже ученик који није оцењен из једног или више обавезног предмета, изборног програма или активности. Ученик може бити неоцењен из обавезног предмета, изборног програма или активности уколико није похађао наставу више од једне трећине укупног годишњег броја часова тог предмета,изборног програма и активности а оцењивањем се утврди да није достигао образовне стандарде на основном нивоу, у складу са посебним законом.
4. Испит у поступку бржег напредовања ученика- ученик који се истиче знањем и способностима, може у току једне школске године да заврши два разреда, полагањем испита и заврши основну школу у краћем року од осам година, под условима и по поступку који прописује министар.

Испуњеност услова за брже напредовање ученика утврђује наставничко веће.

1. Испит по приговору полаже ученик који је поднео приговор на закључну оцену из обавезног предмета, изборног програма и активности и из владања . Ако директор утврди да је оцена на испиту изведена противно прописима, поништава се испит и ученик се упућује на поновно полагање испита. Оцена комисије је коначна
2. Ученик осмог разреда који има више од две недовољне закључне бројчане оцене или не положи поправни испит, не понавља разред, већ завршава започето образовање и васпитање у истој школи, полагањем испита из обавезног предмета, односно изборног програма други страни језик из којег има недовољну оцену, у складу са законом из којих има недовољну оцену, у складу са законом.
3. Ученик може да полаже испит из страног језика који није изучавао у школи по прописаном наставном програму за одређени разред.

Члан 3.

Ученик од четвртог до осмог разреда полаже поправни испит у августовском испитном року, а ученик осмог разреда у јунском испитном року и августовском испитном року.

Остали испити се могу полагати у следећим испитним роковима

1. септембарски 6. фебруарски
2. октобарски 7. мартовски
3. новембарски 8. априлски
4. децембарски 9. јунски
5. јануарски 10. Августовски

**ИСПИТНА КОМИСИЈА**

Члан 5.

Сви испити, осим завршног испита, полажу се пред испитном комисијом од три члана, од којих намање два морају бити стручна за предмет који се полаже.

Комисију образује директор школе, решењем. Председник комисије је предметни наставник из којег предмета се полаже испит, други члан је одељенски старешина, а трећи члан је такође предметни наставник. Ако школа нема још једног стручног наставника из предмета којисе полаже, бира се члан из стручног већа за област предмета.

Изузетно, једног члана комисије може да замени директор школе или помоћник директора.

Уколико школа нема потребн број стручних лица да образује комисију, директор ће ангажовати стручно лице из друге школе.

 Члан 6.

Уколико је неки од чланова спречен да присуствује испиту, директор ће решењем одредити новог члана комисије, најкасније до почетка одржавања испита.

Ако се замена не обезбеди благовремено, изостанак члана комисије се констатује записнички, а директор одређује нови рок за полагање испита.

Члан испитне комисије на испиту по приговору или жалби на оцену, не може бити наставник чија је оцена оспорена или на чији предлог је утврђена закључна оцена.

У саставу комисије која је образована у случају поништавања испита, не могу бити чланови комисије чији је испит поништен.

**ОРГАНИЗАЦИЈА И НАЧИН ПОЛАГАЊА ИСПИТА**

 Члан 7.

Ученик може да приступи полагању испита, уколико је претходно поднео пријаву за полагање испита.

Полагање испита се спроводи после реализоване припремне наставе.

 Пријава за полагање поправног испита се подноси у року од 5 дана од дана добијања ђачке књижице за јунски испитни рок, а за августовски од 5. до 10 августа.

Поправни испити полажу ученици од четвртог до седмог разреда у августовском испитном року – 20-30 августа

Ученик осмог разреда полаже поправни испит у јунском испитном року, одмах после припремне наставе и поступак полагања мора бити завршен до полагања завршног испита у основном образовању и васпитању. Полагање поправног испита у августовском испитном року се обавља после припремне наставе и мора били завршено до полагања завршног испита, у основном образовању и васпитању, који се органи зује у августвском испитном року..

Ученику који је уредно пријавио испит, али из оправданих разлога не приступи полагању и који поднесе доказ о немогућности полагања испита, директор школе, на његов захтев, може одобрити полагање испита ван утврђених рокова.

 Члан 8.

Пре полагања испита, ученик се од стране чланова испитне комисије упознаје са правима и обавезама за време полагања испита.

 Члан 9.

Испити се полажу усмено.

Из наставних предмета ,за које је наставним планом и програмом предвиђен писмени задатак, испити се полажу и писмено и усмено, а ако је предвиђен практичан рад, испит се полаже извођењем практичног рада.

Писмени део испита се обављају најмање један дан пре обављања усменог дела ипита.

Уколико се испит састоји из писменог и усменог дела испита, прво се полаже писмени део.

Писмени део испита траје најдуже 45 минута.

Трајање практичног рада се одређује у зависности од сложености практичног рада.

Ученик не сме да напусти просторију у којој обавља писмени испит, без одобрења испитне комисије, не сме да користи мобилни телефон, електронски уређај или друга средства којима се омета спровођење испита.

У току дана ученик може да ради писмени део испита, само из једног предмета.

 Члан 10.

Усмени део испита се полаже извлачењем испитних цедуља.

Број испитних листића мора бити бар за два већи од броја ученика који полажу одређени испит

Испитна цедуља садржи најмање три испитна питања.

Испитна комисија припрема испитна питања, тако да се испитним питањима обухвати целокупног градиво наставног предмета.

Испитне цедуље морају бити од исте хартије, једнаке величине и боје, оверене печатом школе.

 Члан 11.

Пре него почне да одговара, ученик може да замени испитну цедуљу.

Замена испитне цедуље утиче наоцену на испиту и то се констатује у записнику.

 Члан 12.

Ученик се може удаљити са испита уколико користи мобилни телефон, електронски уређај или друга средства, недолично се понаша према члановима испитне комисије или ремети ток испита.

Испитна комисија уноси у записник о полагању испита напомену да је ученик удаљен са испита, уз навођење разлога за удаљење.

Ученик који је удаљен са испита и разлога прписаних у ставу 1 овог члана, оцењује се негативном оценом.

 Члан 13.

Ученик у једном дану може да полаже највише један испит.

 Члан 14.

Чланови испитне комисије утврђују оцену већином гласова.

Оцена испитне комисије постаје коначна, уколико у законом прописаном року не буде поднет приговор на испит, односно протеком рока за подношење приговора на испити .

Ако директор у сарадњи са стручним сарадницима оцени да је оцена на испиту изведена противно прописима, поништава испит и упућује ученика на поновно полагање испита, у року од 3 дана од дана подношења приговора.Оцена комисије је коначна

 Члан 15.

Ао ученик у току испита одустане од полагања испита, сматра се да испит није положио и то се констатује у заспинику.

**ЗАПИСНИК О ПОЛАГАЊУ ИСПИТА.**

 Члан 16.

Записник о полагању испита, школа води за сваког ученика појединачно.

Записник се води на обрасцу и на начин прописан Правилником о садржају и начину вођења евиденције и издавању јавних исправа у основној школи.

**ПРАВНА ЗАШТИТА УЧЕНИКА**

**ПРИГОВОР НА ИСПИТ**

 Члан 17.

Ученик, његов родитељ, односно старатељ има право да поднесе приговор на испит прописан законом, у року од 24 часа од саопштења оцене.

Директор школе је дужан да одлучи о приговору у року од 24 часа од њеног пријема

Ако утврди да је испит обављен противно Закону о основама система образовања и васпитања и Закону о основном образовању и васпитању и прописима донетим на основу њих, поништиће испит и упутиће ученика на поновно полагање испита.

Испит се организује у року од три дана од дана подношења приговора.

Када је поништен испит, директор образује нову комисију ( најмање три члана, од којих су два стручна за предмет) у чијем саставу не могу бити чланови комисије чији је испит поништен.

Оцена комисије је коначна.

Уколико директор не донесе одлуку по приговору на испит, односно уколико ученик није задовољан одлуком директора по приговору на испит, ученик, његов родитељ , односно други законски заступник може да поднесе захтев за заштиту права ученика Министарству просвете, односно Покрајинском секретариајту за образовање, прописе управу, и националне мањине- националне заједнице, у року од осам дана од дана сазнања за повреду својих права.

Ако оцени да је захтев основан, Покрајински секретаријат ће у року од осам дана од дана пријема захтева да упозори школу и одреди јој примерен рок за отклањање повреде закона.Ако школа не поступи по овом упозорењу, Покрајински секретаријат ће одлучити о захтеву.

**ПРИГОВОР НА ИСПИТЕ КОЈИМА СЕ ЗАВРШАВА НИВО ОБРАЗОВАЊА**

Ученик основног образовања и васпитања, његов родитељ, односно други законски заступник има право на приговор на привремене резултате завршног испита на крају основног образовања и васпитања. Приговор се подноси школи у којој ученик полаже испит у року од 24 часа од објављивања привремених резултата испита.

О приговору на привремени резултат на завршни испит, првостепена комисија одлучује у року од 24 часа од истека рока за подношење приговора.

Ако није задовољан одлуком комисије ученик, његов родитељ, односно други законски заступник има право да поднесе приговор другостепеној комисији у року од 24 часа од пријема одлуке комисије.

Другостепена комисија одлучује о приговору у року од 24 часа од истека рока за подношење приговора.

Ако комисија утврди да је приговор основан, може изменити број бодова на тесту.

Одлука комисије је коначна

Састав, начин образовања и рада комисије уређује се у Упутству за организацију и спровођење испита које доноси министар, у складу са чл. 78. ЗОСОВ.

**ЗАВРШНЕ ОДРЕДБЕ**

 Члан 18.

Овај Правилник ступа на снагу осмог дана од дана објављивања на огласној табли у школи.

Ступањем на снагу овог Правилника, претаје да важи Правилник о испитима бр. 115. од 04.11.2022.

 ПРЕДСЕДНИК ШКОЛСКОГ ОДБОРА

 СЛАЂАНА РАДУЛОВИЋ

Објављено на огласној табли 29.03.2024.